
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1318 

27 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με μίσθωση σε δεκαπέντε (15) άτο¬ 
μα Δευτεροβάθμιας Εκπαίδευσης διαφόρων ειδι¬ 
κοτήτων Γραφικών Τεχνών για χρονικό διάστημα 

ενός (1) έτους στο Εθνικό Τυπογραφείο. 1 

Καθορισμός επιτοκίου του Η' Δ.Ο.Ε. 2 

Καθορισμός προσόντων, κριτηρίων επιλογής και διαδι¬ 
κασίας πρόσληψης ιεροδιδασκάλων για τη διδασκα¬ 
λία του Κορανίου στις Μουφτείες της Θράκης. 3 

Καθορισμός αριθμού παρεχομένων θέσεων του Ελ¬ 
ληνικού Ανοικτού Πανεπιστημίου για φοιτητές 
προπτυχιακών προγραμμάτων για το ακαδημαϊ¬ 
κό έτος 2008-2009. 4 

Ορισμός υπευθύνου των υποέργων των έργων «ΣΧΟ¬ 
ΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ», «ΣΧΟΛΙΚΕΣ ΒΙΒΛΙΟΘΗΚΕΣ ΠΕΡΙ¬ 
ΦΕΡΕΙΑΣ ΔΥΤΙΚΗΣ ΕΛΛΑΔΑΣ». 5 

Τρόπος απόδοσης των προβλεπομένων από την παρ. 

2 του άρθρου 56 του ν. 3518/2006 (Α' 272) ποσών 
εφάπαξ βοηθήματος σε μονίμους υπαλλήλους του 
πρώην ΠΙΚΠΑ κατά την συνταξιοδότησή τους.... 6 

Αρμοδιότητες Υποδιοικητών 1ης Υ.ΠΕ. Αττικής. 7 

Νομική κάλυψη τεχνικών υπαλλήλων του Υπουργείου 
Αιγαίου και Νησιωτικής Πολιτικής σε περίπτωση 
ποινικών διώξεων εις βάρος τους. 8 


ΑΠΟΦΑΣΕΙ Σ 

Αριθμ. 123409 (1) 


Ανάθεση έργου με μίσθωση σε δεκαπέντε (15) άτομα 
Δευτεροβάθμιας Εκπαίδευσης διαφόρων ειδικοτή¬ 
των Γραφικών Τεχνών για χρονικό διάστημα ενός 
(1) έτους στο Εθνικό Τυπογραφείο. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ Α' 
206) και του άρθρου 17 του ν. 2747/1999 (ΦΕΚ Α' 226). 


2. Τις διατάξεις του άρθρου 29Α του ν. 1558/1985 (ΦΕΚ 
Α' 137), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ Α' 98). 

3. Την υπ’ αριθμ. ΔΙΠΠ/Φ. ΕΓΚΡ. 1/301/12453/29.6.2007 
απόφαση της Επιτροπής του άρθρου 2 παρ. 1 της υπ’ 
αριθμ. 33/2006 ΠΥΣ. 

4. Την υπ’ αριθμ. 177/2007 γνωμοδότηση του Γ' Τμή¬ 
ματος του Νομικού Συμβουλίου του Κράτους. 

5. Τ ις επείγουσες και επιτακτικές ανάγκες, που αφο¬ 
ρούν στον σχεδίασμά εντύπων, στις χρωμοσυνθέσεις 
εικόνων και στην δια χειρός βιβλιοδεσία πολύπτυχων 
εντύπων και διδακτικών βιβλίων, εργασίες οι οποίες δεν 
είναι δυνατόν να εκτελεστούν από τους υπηρετούντες 
μόνιμους υπαλλήλους. 

6. Την υπ’ αριθμ. ΔΙΔΚ/Φ1/2/6139/23.3.2004 (ΦΕΚ Β' 
527) απόφαση του Πρωθυπουργού και του ΥΠΕΣΔΔΑ 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης», όπως 
τροποποιήθηκε με την υπ’ αριθμ. 17398/13.9.2005 όμοιά 
της (ΦΕΚ Β' 1284), αποφασίζουμε: 

Καθορίζουμε τον αριθμό των ατόμων, στα οποία το 
Εθνικό Τυπογραφείο θα αναθέσει με σύμβαση μίσθωσης 
έργου τη διεκπεραίωση εργασιών που αφορούν στον 
σχεδίασμά εντύπων, στις χρωμοσυνθέσεις εικόνων και 
στην δια χειρός βιβλιοδεσία πολύπτυχων εντύπων και 
διδακτικών βιβλίων, για χρονικό διάστημα ενός (1) έτους, 
σε τρεις (3) σχεδιαστές εντύπων, δύο (2) χρωματοσυν- 
θέτες εικόνων και δέκα (10) στην δια χειρός βιβλιοδεσία 
πολύπτυχων εντύπων και διδακτικών βιβλίων. 

Οι ανωτέρω θα πρέπει να είναι Απόφοιτοι Λυκείου και 
οι γνώσεις τους αντίστοιχα στα επί μέρους αντικείμενα 
να αποδεικνύονται ενώπιον επιτροπής που θα ορισθεί. 

Η συνολική ετήσια δαπάνη που θα απαιτηθεί για την 
ανωτέρω ανάθεση θα ανέλθει στο ποσό των 276.480€ συ- 
νολικώς και θα επιβαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

Αριθμ. 2/45415/0023/Α (2) 

Καθορισμός επιτοκίου του Η' Δ.Ο.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και Ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την υπ’ αριθμ. 2021180/2981/0023/31.3.1997 απόφαση του 
Υπουργού Οικονομικών «Περί δαπανών σύναψης έκδοσης 
και εξυπηρέτησης κ,λ.π. των Δανείων Δημοσίου». 

3. Την υπ’ αριθμ. 2018402/2636/0023/23.3.1994 απόφαση 
του Υπουργού Οικονομικών «Εκδοση ομολογιακού δανείου 
σε δραχμές κυμαινόμενου επιτοκίου, με ημερομηνία έκδο¬ 
σης 31.12.1993 και ονομασία Η' Δ.Ο.Ε.», όπως τροποποιήθη¬ 
κε με την υπ’ αριθμ. 2026242/2353/0023Α/23.4.1998, όμοια. 

4. Το άρθρο 12 του ν. 2074/1992 (ΦΕΚ 128/31.7.1992). 

5. Την υπ’ αριθμ. 2/49256/0004/23.11.2006 απόφαση του 
Υφυπουργού Οικονομικών περί μεταβιβάσεως αρμοδι¬ 
οτήτων και της εξουσίας να υπογράφουν «Με εντολή 
Υφυπουργού» στο Γενικό Γραμματέα Δημοσιονομικής 
Πολιτικής, στους Γενικούς Διευθυντές και στους Προ¬ 
ϊσταμένους Διευθύνσεων και Τμημάτων του Γενικού 
Λογιστηρίου του Κράτους και της Γενικής Διεύθυνσης 
Δημόσιας Περιουσίας και Εθνικών Κληροδοτημάτων 
(ΦΕΚ 1816/Β'/12.12.2006), αποφασίζουμε: 

Καθορίζουμε το επιτόκιο το οποίο θα ισχύσει για την ει¬ 
κοστή όγδοη (28η) τοκοφόρο περίοδο, η οποία προσδιορί¬ 
ζεται από 30.6.2007 έως 31.12.2007 του ομολογιακού δανεί¬ 
ου κυμαινόμενου επιτοκίου, έκδοσης 31.12.1993 με ονομασία 
Η' Δ.Ο.Ε., δεκαπενταετούς διάρκειας, ΙδΙΝ ΘΗ0528001309 
σε τρία και ογδόντα τοις εκατό (3,80%) δηλαδή, ίσο με 
αυτό των ετήσιων εντόκων γραμματίων του Δημοσίου, 
που ισχύει στις 27 Ιουνίου 2007 (τρεις εργάσιμες ημέρες 
πριν την έναρξη της τοκοφόρου περιόδου), όπως αυτό 
ορίστηκε στην απόφαση έκδοσης του δανείου και όπως 
τροποποιήθηκε με την υπ’ αριθμ. 2026242/2353/0023Α/ 
23.4.1998 απόφαση του Υπουργού Οικονομικών. 

Ο τόκος υπολογίζεται με βάση έτος 360 ημερών και 
μήνα 30 ημερών. 

Κάλυψη δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2007 

Με εντολή Υφυπουργού 
Ο Γ ενικός Διευθυντής 
Ε. ΦΟΥΚΑΣ 

-♦- 

Αριθμ. 79026/Α3 (3) 

Καθορισμός προσόντων, κριτηρίων επιλογής και διαδι¬ 
κασίας πρόσληψης ιεροδιδασκάλων για τη διδασκα¬ 
λία του Κορανίου στις Μουφτείες της Θράκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 


α) Του ν. 1920/1991 (ΦΕΚ 11/4.2.1991 τ. Α') «Κύρωση της 
από 24.12.1990 ΠΝΠ Περί Μουσουλμάνων Θρησκευτικών 
Λειτουργών» (ΦΕΚ 182/Α'), 

β) Των άρθρων 36 έως 39 του ν. 3536/2007 «Ειδικές 
ρυθμίσεις θεμάτων μεταναστευτικής πολιτικής και λοι¬ 
πών ζητημάτων αρμοδιότητας Υπουργείου Εσωτερικών, 
Δημόσιας Διοίκησης και Αποκέντρωσης» (ΦΕΚ 42 τ.Α'), 
γ) Του άρθρου 14 παρ. 2, εδ. η' του ν. 2190/1994 (ΦΕΚ 28 
τ,Α'), όπως ο νόμος αυτός τροποποιήθηκε και ισχύει, 
δ) Των άρθρων 4 έως 10 ν. 3528/2007 «Κύρωση του 
Κώδικα Κατάστασης Πολιτικών Διοικητικών Υπαλλήλων 
και Υπαλλήλων Ν.Π.Δ.Δ.» (ΦΕΚ 26 τ.Α'), 
ε) Της υπ’ αριθμ. 55/11.11.1998 Π.Υ.Σ. (ΦΕΚ 252 τ. Α') «περί 
αναστολής διορισμών και προσλήψεων στο Δημόσιο 
Τομέα», όπως τροποποιήθηκε και ισχύει. 

2. Την υπ’ αριθμ. ΔΙΔΚ/Φ.1/2/6/39/23.3.2004 απόφαση 
του Πρωθυπουργού και του Υπουργού ΕΣ.Δ.Δ.Α. «ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης» (ΦΕΚ 527 τ. Β'), 
όπως τροποποιήθηκε με την υπ’ αριθμ. 17398/05/13.9.2005 
(ΦΕΚ 1284 τ. Β') όμοια απόφαση 

3. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τα προσόντα, τα κριτήρια επιλογής ανά 
κατηγορία καθώς και τη διαδικασία πρόσληψης ιεροδι¬ 
δασκάλων ισλαμικής θρησκείας στις Μουφτείες Ξάνθης, 
Κομοτηνής και Διδυμοτείχου, με έργο τη διδασκαλία του 
Κορανίου στα τζαμιά της Θράκης, ως ακολούθως: 

1. Γ ενικά Προσόντα: 

Οι υποψήφιοι πρέπει: 

α) Να είναι Έλληνες πολίτες, Μουσουλμάνοι κατά το 
θρήσκευμα και κατά προτίμηση μόνιμοι κάτοικοι Θρά¬ 
κης. 

β) Να έχουν συμπληρώσει, οι μεν υποψήφιοι κατη¬ 
γορίας ΠΕ και ΔΕ το 21ο έτος της ηλικίας τους, οι δε 
υποψήφιοι κατηγορίας ΥΕ το 20ό έτος. 

γ) Να έχουν εκπληρώσει τις στρατιωτικές τους υπο¬ 
χρεώσεις ή να έχουν απαλλαγεί νομίμως από αυτές. 

δ) Να μην υπάρχει κώλυμα από ποινική καταδίκη, στε¬ 
ρητική ή επικουρική δικαστική συμπαράσταση, όπως 
ορίζεται στο άρθρο 8 του ν. 3528/2007 (ΦΕΚ 26/Α'). 

ε) Να έχουν τη φυσική καταλληλότητα για την άσκηση 
των καθηκόντων της συγκεκριμένης θέσης. 

2. Απαιτούμενοι τίτλοι εκπαίδευσης: 

α) Οι απαιτούμενοι τίτλοι εκπαίδευσης κατά κατηγο¬ 
ρία είναι οι ακόλουθοι: 

αα) Για την κατηγορία ΠΕ: Πτυχίο Τμήματος Θεολο- 
γικών ισλαμικών σπουδών του εσωτερικού ή αναγνω¬ 
ρισμένου πανεπιστημίου του εξωτερικού. 

ββ) Για την κατηγορία ΔΕ: Απολυτήριος τίτλος ιερο¬ 
σπουδαστηρίου ή εκπαιδευτικού ιδρύματος δευτερο¬ 
βάθμιας εκπαίδευσης. Κατά την πρώτη εφαρμογή του 
ν. 3536/2007 και πάντως όχι πέραν της πρώτης πενταε¬ 
τίας γίνονται δεκτοί και υποψήφιοι με απολυτήριο τίτλο 
των ιεροσπουδαστηρίων Εχίνου και Κομοτηνής. 

γγ) Για την κατηγορία ΥΕ: Κατά την πρώτη εφαρμογή 
του ν. 3536/2007 και πάντως όχι πέραν της πρώτης πε¬ 
νταετίας γίνονται δεκτοί και υποψήφιοι με απολυτήριο 
τίτλο σχολείου πρωτοβάθμιας εκπαίδευσης, 
β) Εάν ο τίτλος έχει αποκτηθεί στην αλλοδαπή: 
αα) Για τίτλους Πανεπιστημιακής Εκπαίδευσης απαι¬ 
τείται πράξη αναγνώρισης από το ΔΙ.Κ.Α.Τ.Σ.Α. για την 
ισοτιμία του τίτλου και αντιστοιχία της βαθμολογικής 

κλίμακας αυτού με τη βαθμολογική κλίμακα των ημε¬ 
δαπών τίτλων ή πιστοποιητικό αναγνώρισης από τον 
Διεπιστημονικό Οργανισμό Αναγνώρισης Τίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.) περί ισοτιμίας 
ή ισοτιμίας και αντιστοιχίας και αντιστοιχία της βαθ¬ 
μολογικής κλίμακας αυτών με τη βαθμολογική κλίμακα 
των ημεδαπών τίτλων. 

Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 
απαιτείται βεβαίωση από το εκπαιδευτικό ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφραση της. 

ββ) Για τίτλους Δευτεροβάθμιας μη τεχνικής ή μη 
επαγγελματικής εκπαίδευσης απαιτείται βεβαίωση 
ισοτιμίας από την αρμόδια Διεύθυνση του Υπουργείου 
Εθνικής Παιδείας και Θρησκευμάτων και για τεχνική και 
επαγγελματική εκπαίδευση αλλοδαπής, πράξη ισοτιμίας 
και κατάταξης της Επιτροπής Ισοτιμιών του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.) 
και βεβαίωση αντιστοιχίας βαθμού από την αρμόδια 
Διεύθυνση του Υπουργείου Εθνικής Παιδείας και Θρη¬ 
σκευμάτων σε εικοσάβαθμη κλίμακα. 

γγ) Οι υποψήφιοι που είναι κάτοχοι πτυχίων ή διπλω¬ 
μάτων τριτοβάθμιας εκπαίδευσης που έχουν αποκτηθεί 
σε χώρες μέλη της Ευρωπαϊκής'Ενωσης, στους οποίους 
έχει χορηγηθεί πράξη αναγνώρισης επαγγελματικής 
ισοτιμίας από το Συμβούλιο Αναγνώρισης Επαγγελμα¬ 
τικής Ισοτιμίας (Σ.Α.Ε.Ι.) του άρθρου 10 του π.δ. 165/2000 
(ΦΕΚ 149) όπως ισχύει κάθε φορά, και κάτοχοι τίτλων 
μεταδευτεροβάθμιας εκπαίδευσης που έχουν αποκτηθεί 
σε χώρες μέλη της Ευρωπαϊκής'Ενωσης, στους οποίους 
έχει χορηγηθεί το δικαίωμα άσκησης νομοθετικά κατο¬ 
χυρωμένου επαγγέλματος, σύμφωνα με σχετική από¬ 
φαση αναγνώρισης επαγγελματικής εκπαίδευσης που 
χορηγείται από το Συμβούλιο Επαγγελματικής Αναγνώ¬ 
ρισης Τίτλων Εκπαίδευσης και Κατάρτισης (Σ.Ε.Α.Τ.Ε.Κ.) 
του άρθρου 13 του π.δ. 231/1998 (ΦΕΚ 178 Α'), εξαιρούνται 
από την υποχρέωση προσκόμισης πράξεως αναγνώρι¬ 
σης για την ισοτιμία και την αντιστοιχία του τίτλου. 

3. Ειδικά προσόντα 

α) Για την κατηγορία ΔΕ: Επαρκής γνώση της διδασκα¬ 
λίας του Κορανίου, η οποία θα προκύπτει από βεβαίωση 
του οικείου Μουφτή ή Τοποτηρητή. 

β) Γ ια την κατηγορία ΥΕ: Επαρκής γνώση της διδασκα¬ 
λίας του Κορανίου, η οποία θα προκύπτει από βεβαίωση 
του οικείου Μουφτή ή Τοποτηρητή. 

4. Απαιτούμενα δικαιολογητικά 

Με την αίτηση, ο υποψήφιος θα συνυποβάλλει τα εξής 
δικαιολονητικά: 

α) Επικυρωμένη φωτοτυπία των δύο (2) όψεων της 
Αστυνομικής ταυτότητας στην οποία αναγράφεται η 
χρονολογία γεννήσεως του, η εγγραφή στο Μητρώο 
Αρρένων ή στο γενικό μητρώο Δημοτών, το θρήσκευμα 
και η υπηκοότητα. Σε περίπτωση που το θρήσκευμα ή η 
υπηκοότητα δεν αναγράφονται στο δελτίο ταυτότητας, 
θα αποδεικνύονται με οποιοδήποτε δημόσιο έγγραφο. 

β) Πιστοποιητικό οικογενειακής κατάστασης από τον 
οικείο Δήμο ή την Κοινότητα του υποψηφίου από το 
οποίο να αποδεικνύεται ότι είναι μόνιμος κάτοικος της 
Περιφέρειας Θράκης, ή και πιστοποιητικό οικογενεια¬ 
κής κατάστασης των γονέων του στο δημοτολόγιο του 
οποίου είναι εγγεγραμμένοι, από το οποίο να αποδει- 
κνύεται η καταγωγή του από την Περιφέρεια Θράκης. 

γ) Επικυρωμένο αντίγραφο τίτλου σπουδών. 


δ) Βιογραφικό σημείωμα για τις μέχρι σήμερα ασχο¬ 
λίες του σχετικά με τη διδασκαλία του Κορανίου, που 
θα αποδεικνύονται με νόμιμα παραστατικά. 

ε) Υπεύθυνη δήλωση από την οποία θα προκύπτει ότι 
δεν συντρέχουν κωλύματα διορισμού. 

στ) Πιστοποιητικό στρατολογικής κατάστασης για 
την εκπλήρωση των στρατιωτικών υποχρεώσεων ή τη 
νόμιμη απαλλαγή από αυτές. 

5. Κριτήρια, διαδικασία και τρόπος επιλογής των υπο¬ 
ψηφίων: 

Η πλήρωση των προαναφερομένων θέσεων γίνεται 
με επιλογή, κατόπιν προκήρυξης. 

Την προκήρυξη εκδίδει το Υπουργείο Εθνικής Παιδείας 
και Θρησκευμάτων και οι αιτήσεις υποβάλλονται από 
τους ενδιαφερομένους στις κατά τόπους Μουφτείες. Ο 
οικείος Μουφτής, μετά από έλεγχο των δικαιολογητικών, 
σύμφωνα με τα οριζόμενα στη σχετική προκήρυξη, δια¬ 
βιβάζει στο ΥΠ.Ε.Π.Θ. κατάσταση των υποψηφίων, ανα- 
φέροντας τα προσόντα ενός εκάστου, σύμφωνα με την 
προκήρυξη, μαζί με τη γνώμη του. Η Επιτροπή του άρθρου 
38 του ν. 3536/2007, προκειμένου να σχηματίσει συνολική 
εικόνα για την ικανότητα των υποψηφίων, συνεκτιμώντας 
το ήθος, τη δραστηριότητα και την όλη προσωπικότητά 
τους, όπως επίσης και την προηγούμενη σταδιοδρομία 
τους ως ιεροδιδασκάλων, τους καλεί σε προφορική συ¬ 
νέντευξη. Ο τόπος και ο χρόνος της συνέντευξης θα 
οριστούν με σχετική ανακοίνωση, η οποία γνωστοποιεί¬ 
ται με κάθε πρόσφορο τρόπο ώστε να διασφαλίζεται η 
έγκαιρη ενημέρωση των ενδιαφερομένων. 

Επίσης, στην προκήρυξη αναφέρονται ο τρόπος και 
ο χρόνος υποβολής των αιτήσεων από τους ενδιαφε¬ 
ρομένους, η διαδικασία και ο τρόπος επιλογής των 
υποψηφίων καθώς και κάθε άλλη λεπτομέρεια για την 
πρόσληψή τους. 

Οι ιεροδιδάσκαλοι προσλαμβάνονται με σύμβαση ερ¬ 
γασίας ορισμένου χρόνου διάρκειας εννέα (9) μηνών, 
από 1ης Σεπτεμβρίου κάθε έτους μέχρι την 31η Μαίου 
του επόμενου έτους και η σχετική σύμβαση υπογρά¬ 
φεται από τον οικείο Μουφτή ή τον Τοποτηρητή κατά 
παρέκκλιση των ισχυουσών διατάξεων για την πρόσλη¬ 
ψη προσωπικού με σχέση εργασίας ιδιωτικού δικαίου 
στο δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤ. ΑΝΔΡΕΟΥΛΑΚΟΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. Φ.253.5/79179/Β6 (4) 

Καθορισμός αριθμού παρεχομένων θέσεων του Ελλη¬ 
νικού Ανοικτού Πανεπιστημίου για φοιτητές προ¬ 
πτυχιακών προγραμμάτων για το ακαδημαϊκό έτος 
2008-2009. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 2 παρ. 1 του ν. 2525/1997 (ΦΕΚ 188 Α') 
«Ενιαίο Λύκειο, πρόσβαση των αποφοίτων στην Τριτο¬ 
βάθμια Εκπαίδευση, αξιολόγηση του Εκπαιδευτικού έρ¬ 
γου και άλλες διατάξεις». 

2. Του άρθρου 5 παρ. 4 του ν. 2552/1997 « Ελληνικό 
Ανοικτό Πανεπιστήμιο και άλλες διατάξεις». 

3. Του άρθρου 14 παρ. 16 και 52 εδ. 4 του ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις». 

4. Τα ισχύοντα προγράμματα προπτυχιακών σπου¬ 
δών. 

5. Τη γνώμη της διοικούσας επιτροπής του ΕΑΠ η 
οποία διατυπώθηκε στην υπ’ αριθμ. 155/23.5.2007 συ¬ 
νεδρίασή της. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1) Τον καθορισμό του αριθμού των παρεχομένων θέ¬ 
σεων του ΕΑΠ στις 4.200 για φοιτητές προπτυχιακών 
προγραμμάτων για το ακαδημαϊκό έτος 2008-2009, οι 


οποίες κατανέμονται ως ακολούθως: 

1. Σπουδές στις Φυσικές Επιστήμες: 500 

2. Πληροφορική: 1.000 

3. Διοίκηση Επιχειρήσεων και Οργανισμών: 1.000 

4. Σπουδές στον Ελληνικό Πολιτισμό: 800 

5. Σπουδές στον Ευρωπαϊκό Πολιτισμό: 800 

6. Ισπανική Γλώσσα και Πολιτισμός: 100 


2. Τον καθορισμό για κάθε προπτυχιακό πρόγραμμα 
σπουδών 3% επί πλέον ποσοστού θέσεων εισακτέων 
φοιτητών πασχόντων από σοβαρές παθήσεις, όσων 
εμπίπτουν στις διατάξεις του πρώτου εδαφίου της περί¬ 
πτωσης ζ της παρ. 1 του άρθρου 3 του ν. 1351/1983, όπως 
αντικαταστάθηκε με την παράγραφο VII του άρθρου 46 
του ν. 1946/1991 και του άρθρου 12 του ν.2640/1998 και 
την παρ. 8 του άρθρου 6 του ν. 3027/2002 (ΦΕΚ 152/Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

Η ΥΠΟΥΡΓΟΣ 

Μ. ΓΙΑΝΝΑΚΟΥ 
-♦- 

Αριθμ. 2428 (5) 

Ορισμός υπευθύνου των υποέργων των έργων «ΣΧΟ¬ 
ΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑ¬ 
ΚΕΔΟΝΙΑΣ», «ΣΧΟΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπ’ αριθμ. 1515/29.3.2006 απόφαση της Υπουργού 
του ΥΠΕΠΘ με την οποία ορίζονται οι υπεύθυνοι των 
έργων και υποέργων της Μονάδας Α2. 

2. Την υπ’ αριθμ. 12193/4.11.2005 απόφαση ένταξης, κα¬ 
θώς και την υπ’ αριθμ. πρωτ. 1280/5.11.2003 απόφαση 
Γενικού Γραμματέα του ΥΠΕΠΘ με την οποία ορίζονται ο 
υπεύθυνος έργου και υποέργων για το έργο «ΣΧΟΛΙΚΕΣ 
ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ». 

3. Την υπ’ αριθμ. 2242/23.2.2006 απόφαση ένταξης του 
έργου ΣΧΟΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΚΕΝΤΡΙ¬ 
ΚΗΣ ΜΑΚΕΔΟΝΙΑΣ» 

4. Το άρθρο 6 του ν. 3027/02 (ΦΕΚ 152/Α') περί σύστα¬ 
σης της Ειδικής Υπηρεσίας Εφαρμογής Προγραμμάτων 
ΚΠΣ του ΥΠΕΠΘ, όπως τροποποιήθηκε με το άρθρο 13 
του ν. 3149/2003 (ΦΕΚ 141/Α'). 


5. Την υπ’ αριθμ. 3131/16.6.2006 υπουργική απόφαση 
Ορισμού Υπευθύνων Υποέργων. 

6. Την μετακίνηση νέων υπαλλήλων στην Ε.Υ.Ε., σε 
αντικατάσταση αποχωρησάντων στελεχών και την ανά¬ 
γκη ορισμού νέων υπευθύνων υποέργων. 

7. Οτι δεν προκύπτει καμία δαπάνη από την παρούσα, 
αποφασίζουμε: 

Τον ορισμό του Τάσση Πέτρου - ΠΕ Διοικητικού, Δι¬ 
οικητικού Υπαλλήλου της Κεντρικής Υπηρεσίας του 
ΥΠ.Ε.Π.Θ. τοποθετημένου στην Ε.Υ.Ε. Προγραμμάτων 
Κ.Π.Σ., ως υπεύθυνου των υποέργων ( εκτός από τα 
υποέργα 1 και 2 των έργων «ΣΧΟΛΙΚΕΣ ΒΙΒΛΙΟΘΗΚΕΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ» και «ΣΧΟΛΙΚΕΣ ΒΙΒΛΙ¬ 
ΟΘΗΚΕΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ»που 
υλοποιούνται από την Ο.Σ.Κ. Α.Ε ) των έργων: 

1. «ΣΧΟΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΔΥΤΙΚΗΣ 
ΕΛΛΑΔΑΣ», προϋπολογισμού 1.842.989 €, που βρίσκεται 
σε φάση υλοποίησης. 

2. «ΣΧΟΛΙΚΕΣ ΒΙΒΛΙΟΘΗΚΕΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ», προϋπολογισμού 2.061.800 €, που βρί¬ 
σκεται σε φάση υλοποίησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ.80000/ΟΙΚ.5046/259 (6) 

Τρόπος απόδοσης των προβλεπομένων από την παρ. 2 
του άρθρου 56 του ν. 3518/2006 (Α' 272) ποσών εφά¬ 
παξ βοηθήματος σε μονίμους υπαλλήλους του πρώην 
ΠΙΚΠΑ κατά την συνταξιοδότησή τους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις των παραγράφων 2, 3 και 4 του άρ¬ 
θρου 56 του ν. 3518/2006 (Α' 272) σε συνδυασμό με τις 
διατάξεις του άρθρου 2 του ν. 3209/2003 (Α' 304). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα (ΦΕΚ Α' 98). 

3. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ποσού 
60.000.000,00 € περίπου για τα επόμενα 10 έτη (μέση 
ετήσια δαπάνη 6.000.000 € περίπου). Η δαπάνη αυτή, 
τόσο για το τρέχον οικονομικό έτος, όσο και για τα 
επόμενα οικονομικά έτη θα καλυφθεί από πιστώσεις του 
προϋπολογισμού του Υπουργείου Υγείας και Κοινωνικής 
Αλληλεγγύης (Ειδ.Φ.15-210), αποφασίζουμε: 

Τα ποσά που αφορούν στην λήψη του εφάπαξ βοη¬ 
θήματος του ν. 103/1975 για τους μονίμους υπαλλήλους 
που υπηρετούσαν στο ΠΙΚΠΑ πριν και μετά την ισχύ 
των διατάξεων του ν. 3106/2003 και πληρούν τις προϋ¬ 
ποθέσεις των παραγράφων 2 και 4 του άρθρου 56 του 
ν. 3518/2006, καλύπτονται από τον προϋπολογισμό του 
Υπουργείου Υγείας και Κοινωνικής Αλληλεγγύης. 

Ειδικότερα, μετά από αίτηση των ενδιαφερομένων 
προς τις υπηρεσίες τους από τις οποίες αποχώρησαν 
ή αποχωρούν, προσδιορίζονται από τις υπηρεσίες αυτές 
τα ποσά του εφάπαξ βοηθήματος που αναλογούσαν 
στις καταβληθείσες εισφορές τους στον τηρούμενο 
από το ΠΙΚΠΑ Ειδικό Λογαριασμό του ν. 103/1975 κατά 
τον χρόνο υπηρεσίας τους σ’ αυτό. 

Τα ποσά αυτά υπολογίζονται κατά περίπτωση, με 
βάση την ισχύουσα νομοθεσία κατά το χρόνο συνταξι- 
οδότησης των ανωτέρω υπαλλήλων. 

Τα προκύπτοντα ποσά αποδίδονται με επιχορήγηση 
των οικείων φορέων, στους οποίους υπηρετούσαν ή 
υπηρετούν, κατά τον χρόνο της συνταξιοδότησής τους, 
οι υπάλληλοι αυτοί, από τον προϋπολογισμό του Υπουρ¬ 
γείου Υγείας και Κοινωνικής Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓ. ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΥΓΕΙΑΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΒΑΣ. Ν. ΜΑΓΓΙΝΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. ΓΠ/οικ. 92181 (7) 

Αρμοδιότητες Υποδιοικητών 1ης Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 3 παρ. 5 του ν. 3527/ 
2007. 

2. Τις διατάξεις του ν. 3329/2005 όπως τροποποιήθηκε 
και ισχύει με τις διατάξεις του άρθρου 3 παρ. 8, 9, 10 
και 11 του ν. 3527/2007. 

3. Τις διατάξεις του άρθρου 7 παρ. 2 εδαφ. β του 
ν. 3469/2006. 

4. Την υπ’ αριθμ. ΓΔ168/12.6.2007 πρόταση του Διοικητή 
της 1ης Υ.ΠΕ. Αττικής Γ. Σαρειδάκη. 

5. Τις ανάγκες της Υπηρεσίας για την εύρυθμη λει¬ 
τουργία της 1ης Υ.ΠΕ. Αττικής, αποφασίζουμε: 

Α) Ορίζουμε τις αρμοδιότητες του Υποδιοικητή της 1ης 
Υ.ΠΕ. Αττικής για τη 1η Υγειονομική Περιφέρεια Αττικής 
Ανδρέα Αννόπουλο ως εξής: 

1. Την εποπτεία και τον έλεγχο των Μονάδων Κοι¬ 
νωνικής Φροντίδας (Μ.Κ.Φ.) της Περιφέρειας και ειδι¬ 
κότερα: 

ί. Την άσκηση του ελέγχου νομιμότητας των πράξεων 
των Μ.Κ.Φ., οι οποίες υποχρεωτικώς του κοινοποιού¬ 
νται. 

ϋ. Την επεξεργασία αξιολόγηση και έγκριση των προ¬ 
τάσεων των Μ.Κ.Φ. σχετικά με τους Οργανισμούς τους 
προκειμένου να υποβληθούν εκ μέρους του Διοικητή στο 
Κεντρικό Συμβούλιο Υγειονομικών Περιφερειών. 

μι. Τη σύνταξη της ετήσιας έκθεσης πεπραγμένων των 
Μ.Κ.Φ., την οποία υποβάλλει ο Διοικητής στο Υπουργείο 
Υγείας και Κοινωνικής Αλληλεγγύης. 

2. Την επεξεργασία και αξιολόγηση σε σχέση με τον 
στρατηγικό και επιχειρησιακό σχεδίασμά, όλων των 


προτάσεων και αιτημάτων των Μ.Κ.Φ. της περιφέρειας 
και την υποβολή τους ανάλογα στα αρμόδια όργανα. 

3. Την παρακολούθηση και τον έλεγχο σε μηνιαία 
βάση της ορθής εκτέλεσης των προϋπολογισμών και 
την εν γένει οικονομική λειτουργία των Μ.Κ.Φ. της Πε¬ 
ριφέρειας. 

4. Τη συγκρότηση ομάδων εργασίας, ή επιτροπών, 
για τη μελέτη εισήγηση, ή παροχή γνωμοδοτήσεων, 
σε θέματα που αναφέρονται στη δραστηριότητα των 
Μ.Κ.Φ. 

5. Την εποπτεία των Κοινωνικών Υπηρεσιών των 
Φ.Π.Υ.Υ.Κ.Α. της περιφέρειας. 

6. Την υπογραφή κάθε πράξης, που σύμφωνα με τις 
διατάξεις των ν. 3329/2005 και 3527/2007 εκδίδουν οι 
διευθύνσεις της Υ.ΠΕ. και αφορούν τις Μ.Κ.Φ. 

7. Όλα τα θέματα της Ψυχικής Υγείας, συμπεριλαμ- 
βανομένης και της εποπτείας του Π.Ν.Α. 

8. Από την Διεύθυνση Οικονομικής Οργάνωσης και 
Υποστήριξης της Υ.ΠΕ., το Τμήμα Οικονομικής Διαχείρι¬ 
σης, πλην των θεμάτων που αφορούν στην παρακολού¬ 
θηση και παρέμβαση στη σύνταξη προϋπολογισμών της 
Υ.ΠΕ. και των Φ.Π.Υ.Υ.Κ.Α. και στην οικονομική διαχείριση 
των Νοσοκομείων 

9. Από τη Διεύθυνση Οικονομικής Οργάνωσης και Υπο¬ 
στήριξης της Υ.ΠΕ., το Τμήμα προμηθειών, πλην των 
θεμάτων που αφορούν στα Νοσοκομεία και αφού προ¬ 
ηγουμένως έχει εγκριθεί η σκοπιμότητα της προμήθειας 
από τον Διοικητή. 

10. Την εκτέλεση του προϋπολογισμού, κατά το μέρος 
που αφορά την διοικητική λειτουργία της Υ.ΠΕ. 

11. Από τη Διεύθυνση Ανάπτυξης Ανθρώπινου Δυναμι¬ 
κού Μονάδων Παροχής Υπηρεσιών Υγείας και Κοινωνι¬ 
κής Αλληλεγγύης, το Τμήμα Διαχείρισης Ανθρωπίνων 
Πόρων, πλην των θεμάτων που αφορούν στα Νοσο¬ 
κομεία και το Τμήμα Συνεχιζόμενης Εκπαίδευσης και 
Διεθνών Συνεργασιών 

12. Από το Γραφείο Τύπου τα θέματα που αφορούν 
στις Μ.Κ.Φ. 

13. Το Κέντρο Εξυπηρέτησης Πολιτών, μετά την σύ¬ 
στασή του από τον διοικητή. 

Β) Ορίζουμε τις αρμοδιότητες του Υποδιοικητή της 
1ης Υ.ΠΕ. Αττικής για την 1η Υγειονομική Περιφέρεια 
Αττικής Νικόλαο Μπεχράκη, ως εξής: 

1. Ασκεί, κατόπιν συνεννοήσεως με τον Διοικητή, την 
εποπτεία και τον έλεγχο της λειτουργίας των Νοσο¬ 
κομείων και Κέντρων Υγείας της Περιφέρειας τον έλεγχο 
νομιμότητας των πράξεων των Νοσοκομείων και Κέντρων 
Υγείας, οι οποίες υποχρεωτικώς του κοινοποιούνται. 

2. Ασκεί, κατόπιν συνεννοήσεως με τον Διοικητή, την 
εποπτεία και τον έλεγχο της λειτουργίας των Νοσο¬ 
κομείων και Κέντρων Υγείας της Περιφέρειας την επε¬ 
ξεργασία αξιολόγηση και έγκριση των προτάσεων των 
Νοσοκομείων σχετικά με τους Οργανισμούς τους προ¬ 
κειμένου να υποβληθούν εκ μέρους του Διοικητή στο 
Κεντρικό Συμβούλιο Υγειονομικών Περιφερειών. 

3. Ασκεί, κατόπιν συνεννοήσεως με τον Διοικητή, την 
εποπτεία και τον έλεγχο της λειτουργίας των Νοσοκο¬ 
μείων και Κέντρων Υγείας της Περιφέρειας την σύνταξη 
της ετήσιας έκθεσης πεπραγμένων των Νοσοκομείων, 
την οποία υποβάλλει ο Διοικητής στο Υπουργείο Υγείας 
και Κοινωνικής Αλληλεγγύης. 

4. Την εποπτεία και τον έλεγχο της ενιαίας Διεύθυν¬ 
σης Τεχνικής Υπηρεσίας της Υ.ΠΕ. και των τμημάτων 

της, καθώς και των Διευθύνσεων Τεχνικών Υπηρεσιών 
των Νοσοκομείων. 

5. Την εισήγηση στο Διοικητή ή εάν απαιτείται στο Υπ. 
Υ.&Κ.Α. ανέγερσης, επέκτασης αναδιάταξης και κατανο¬ 
μής των κτιριακών και λοιπών υποδομών των φορέων 
της Υ.ΠΕ. 

6. Την παρακολούθηση και τον έλεγχο σε μηνιαία βάση 
της ορθής εκτέλεσης των προϋπολογισμών και της εν 
γένει οικονομικής λειτουργίας των Νοσοκομείων. 

7. Τη συγκρότηση ομάδων εργασίας ή επιτροπών για 
τη μελέτη εισήγηση ή παροχή γνωμοδοτήσεων σε θέ¬ 
ματα που αναφέρονται στο πεδίο αρμοδιοτήτων που 
του έχουν παραχωρηθεί. 

8. Την έγκριση, εντός ενός μηνάς, της επαναπροκήρυ- 
ξης θέσεων ιατρών του Ε.Σ.Υ. και παράτασης παραμονής 
ειδικευομένων ιατρών, μετά προηγούμενη ανακοίνωση 
στον Διοικητή. 

9. Την υπογραφή κάθε πράξης, που σύμφωνα με τις 
διατάξεις των ν. 3329/2005 και ν. 3527/2007 εκδίδουν 
οι διευθύνσεις της Υ.ΠΕ. και αφορούν στα Νοσοκομεία 
και δεν περιλαμβάνονται ρητά στις αρμοδιότητες του 
Διοικητή. 

10. Από τη Διεύθυνση Προγραμματισμού και Ανάπτυ¬ 
ξης Πολιτικών Παροχής Υπηρεσιών Υγείας και Κοινω¬ 
νικής Αλληλεγγύης της Υ.ΠΕ., το Τμήμα Βελτίωσης και 
Ελέγχου Ποιότητας 

11. Από τη Διεύθυνση Οικονομικής Οργάνωσης και 
Υποστήριξης της Υ.ΠΕ. το Τμήμα Οικονομικής Διαχείρι¬ 
σης σε θέματα που αφορούν στην παρακολούθηση και 
παρέμβαση στη σύνταξη προϋπολογισμών της Δ.Υ.ΠΕ. 
και των Φ.Π.Υ.Υ.Κ.Α., όπως αυτά περιγράφονται στην 
περίπτωση 22 της παραγρ. 5 του άρθρου Τρίτου του 
ν. 3527/2007. 

12. Από τη Διεύθυνση Οικονομικής Οργάνωσης και 
Υποστήριξης της Υ.ΠΕ το Τμήμα Οικονομικής Διαχείρι¬ 
σης σε θέματα που αφορούν στην οικονομική διαχείριση 
των Νοσοκομείων. 

13. Από τη Διεύθυνση Οικονομικής Οργάνωσης και 
Υποστήριξης της Υ.ΠΕ., το Τμήμα Προμηθειών σε θέματα 
που αφορούν στα Νοσοκομεία, αφού προηγουμένως 
εγκριθεί η σκοπιμότητα της προμήθειας από τον Δι¬ 
οικητή. 

14. Την εκτέλεση του προϋπολογισμού κατά το μέρος 
που αφορά στις προμήθειες της Δ.Υ.ΠΕ. 

15. Από τη Διεύθυνση Ανάπτυξης Ανθρώπινου Δυνα¬ 
μικού Μονάδων Παροχής Υπηρεσιών Υγείας και Κοινω¬ 
νικής Αλληλεγγύης το Τμήμα Διαχείρισης Ανθρωπίνων 
Πόρων, σε θέματα που αφορούν στα Νοσοκομεία. 

16. Από τη Διεύθυνση Ανάπτυξης Ανθρώπινου Δυνα¬ 
μικού Μονάδων Παροχής Υπηρεσιών Υγείας και Κοινω¬ 
νικής Αλληλεγγύης, το Τμήμα Υγιεινής και Ασφάλειας 
των εργαζομένων. 

17. Η Διεύθυνση Πληροφορικής και τα τμήματα αυτής 
Συστημάτων και Υποδομών. 

18. Από το Γραφείο Τύπου τα θέματα που αφορούν 
στη λειτουργία των Νοσοκομείων. 

Οι Υποδιοικητές ενημερώνουν τον Διοικητή για κάθε 
ενέργεια σχετική με τις εκχωρηθείσες αρμοδιότητες. 

Στην περίπτωση που οι Υποδιοικητές απουσιάζουν, ή 
κωλύονται, οι αρμοδιότητες που εκχωρούνται με την 
απόφαση αυτή ασκούνται αυτοδικαίως από τον Διοι¬ 
κητή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. ΔΔΟ/Φ. 101.80/6950 (8) 

Νομική κάλυψη τεχνικών υπαλλήλων του Υπουργείου Αι¬ 
γαίου και Νησιωτικής Πολιτικής σε περίπτωση ποι¬ 
νικών διώξεων εις βάρος τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του άρθρου 42 παρ. 1 του ν. 3316/2005 
«Ανάθεση και εκτέλεση δημοσίων συμβάσεων εκπόνη¬ 
σης μελετών και παροχής συναφών υπηρεσιών και άλ¬ 
λες διατάξεις» (ΦΕΚ 42 Α'). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Τις διατάξεις του άρθρου 22 του ν. 2362/1995 (ΦΕΚ 
247Α'). 

4. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432 Β'), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ 204/Β') όμοια. 

5. Την υπ’ αριθμ. ΔΙΔΑΔ/Φ.64/264/3470/5.2.2007 Εγκύκλιο 
του ΥΠΕΣΔΔΑ με θέμα «Νομική κάλυψη τεχνικών υπαλλή¬ 
λων σε περίπτωση ποινικών διώξεων εις βάρος τους». 

6. Την υπ’ αριθμ. Ε 31/30.11.2006 Εγκύκλιο του ΥΠΕ- 
ΧΩΔΕ. 

7. Το γεγονός ότι από τις διατάξεις της παρούσας 
απόφασης προκαλείται ενδεχόμενη δαπάνη σε βάρος 
του κρατικού προϋπολογισμού, η οποία δεν μπορεί να 
προϋπολογισθεί αφού εξαρτάται από πραγματικά γε¬ 
γονότα, και η οποία δαπάνη θα καλύπτεται από τον 
προϋπολογισμό του Υπουργείου Αιγαίου και Νησιωτικής 
Πολιτικής, το οποίο θα φροντίσει να εξασφαλίσει τις 
απαιτούμενες πιστώσεις, αποφασίζουμε: 

Άρθρο 1 

Πεδίο εφαρμογής 

Η απόφαση αυτή εφαρμόζεται στους τεχνικούς υπαλ¬ 
λήλους του Υπουργείου Αιγαίου και Νησιωτικής Πολι¬ 
τικής. 

Άρθρο 2 

Διαδικασία ανάθεσης 

1. Με απόφαση του Υπουργού Αιγαίου και Νησιωτι¬ 
κής Πολιτικής, η οποία εκδίδεται ύστερα από αίτηση 
του υπαλλήλου εφόσον αυτός ανήκει στο προσωπικό 
του υπουργείου, εγκρίνεται η παροχή υπηρεσιών από 
δικηγόρο της επιλογής του διωκόμενου υπαλλήλου, για 
την υπεράσπιση του σε όλα τα στάδια της σχετικής 
διαδικασίας, μέχρι την έκδοση αμετάκλητης απόφασης, 
ή περαίωσης με οποιοδήποτε άλλο νόμιμο τρόπο της 
σχετικής διαδικασίας. 

2. Για την έκδοση της απόφασης της προηγούμενης 
παραγράφου υποβάλλεται εισήγηση του προϊσταμένου 
της υπηρεσίας στην οποία ανήκει ο υπάλληλος, επιπέ¬ 
δου Διεύθυνσης. Εφόσον ο διωκόμενος είναι επικεφαλής 
Διεύθυνσης, η εισήγηση υποβάλλεται από τον άμεσο 
Προϊστάμενο του Προϊστάμενο Γενικής Διεύθυνσης, ή 
τον ίδιο τον διωκόμενο υπάλληλο αν είναι Προϊστάμενος 
Γ ενικής Διεύθυνσης. 

3. Η αμοιβή του δικηγόρου υπολογίζεται σύμφωνα 
με τις ισχύουσες ελάχιστες αμοιβές του Κώδικα περί 
Δικηγόρων, όπως αυτές καθορίζονται στην κοινή από¬ 
φαση των Υπουργών Οικονομίας και Οικονομικών και 
Δικαιοσύνης υπ’ αριθμ. 120867/30.12.2005 (ΦΕΚ 1964 Β'), 
όπως ισχύει κάθε φορά και καταβάλλεται για όλες τις 
πράξεις και παραστάσεις του δικηγόρου για τις οποίες 
προβλέπεται κατά τα ανωτέρω σχετική αμοιβή. 

4. Οι αναγκαίες δαπάνες του δικηγόρου για μετακι¬ 
νήσεις εκτός έδρας, διαμονή και διανυκτέρευση υπο¬ 
λογίζονται σύμφωνα με τις διατάξεις του ν. 2685/1999, 
όπως ισχύει κάθε φορά, για πρόσωπα της κατηγορίας 
ΙΙΙβ του άρθρου 4 του νόμου αυτού. 

5. Οι αμοιβές και λοιπές απαραίτητες για τη διεξα¬ 
γωγή της διαδικασίας δαπάνες καλύπτονται από τις 
πιστώσεις της μελέτης ή του έργου, εφόσον βρίσκεται 
σε εξέλιξη διαδικασία ανάθεσης και εκτέλεσης σύμβα¬ 
σης έργου, μελέτης, ή συναφούς, κατά την έννοια του 
ν. 3316/2005, υπηρεσίας. Σε κάθε άλλη περίπτωση η 
αμοιβή και οι δαπάνες βαρύνουν τον προϋπολογισμό του 
Υπουργείου Αιγαίου και Νησιωτικής Πολιτικής το οποίο 
φροντίζει να εξασφαλίσει τις σχετικές πιστώσεις. 

Άρθρο 3 

Υποβολή αίτησης - έγκριση 

1. Η αίτηση για την έγκριση της νομικής κάλυψης 
υποβάλλεται από τον υπάλληλο προς τον προϊστάμενό 
του, συνοδευόμενη από έγγραφα που αποδεικνύουν την 
άσκηση της ποινικής δίωξης και παρέχουν πληροφορίες 
για το στάδιο στο οποίο είναι εκκρεμής η υπόθεση και 
την ταυτότητα του δικηγόρου τον οποίο αυτός επέλεξε 
για την υπεράσπιση του. 

2. Τα κατατεθέντα στοιχεία μαζί με την εισήγηση του 
αρμόδιου κατά την παρ. 2 του άρθρου 2 προϊσταμένου, 


υποβάλλονται προς το όργανο που έχει την αρμοδιό¬ 
τητα της έγκρισης κατά την παρ. 1 του άρθρου 2. Μετά 
την έκδοσή της η σχετική απόφαση κοινοποιείται στο 
διωκόμενο υπάλληλο. 

Άρθρο 4 

Καταβολή της αμοιβής και των δαπανών 

1. Εφόσον η ποινική δίωξη καταλήξει σε έκδοση αμετά- 
κλητης αθωωτικής ή απαλλακτικής εν γένει απόφασης 
ή πράξης, ο διωκόμενος υπάλληλος υποβάλλει αίτηση 
για καταβολή της αμοιβής και των δαπανών του δικη¬ 
γόρου, που υπολογίζονται κατά τα αναφερόμενα στις 
παρ. 3 και 4 του άρθρου 2. Η αίτηση συνοδεύεται από 
τα παραστατικά είσπραξης του οικείου δικηγορικού 
συλλόγου και των αναγκαίων δαπανών του δικηγόρου 
για την διεκπεραίωση της υπόθεσης. 

2. Για την εκκαθάριση της δαπάνης, ο υπάλληλος 
συντάσσει κατάσταση αμοιβής και λοιπών δαπανών, 
συνοδευόμενη από τα αντίστοιχα παραστατικά στοι¬ 
χεία, η οποία θεωρείται από τον Προϊστάμενο του και 
προωθείται αρμοδίως προς πληρωμή. 

Άρθρο 5 

Μεταβατική διάταξη 

Η απόφαση αυτή εφαρμόζεται στις περιπτώσεις ποι¬ 
νικών διώξεων που ασκήθηκαν ή θα ασκηθούν κατά 
των υπαλλήλων των φορέων του άρθρου 1, μετά την 
ημερομηνία έναρξης εφαρμογής του ν. 3316/2005, ήτοι 
μετά την 22α Φεβρουάριου 2005. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 12 Ιουλίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΙΓΑΙΟΥ 

ΚΑΙ ΟΙΚΟΝΟΜΙΚΩΝ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΠΕΤΡΟΣ ΔΟΥΚΑΣ ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν.8ί·(ΐΓ - 6-ηπ3ίΙ: ννβ1)Γτΐ35ΐ6Γ.£ΐία)6ΐ·[|Γ 














